open-index/open-wikipedia-markdown huggingface dataset:
אלי קדוש

**אליהו (אלי) קדוש** (24 באפריל 1925 – 18 בינואר 1983) היה לוחם האצ"ל מגולי אפריקה, ראש עיריית צפת בשנים 1971–1973.

## ביוגרפיה
נולד בצפת לאברהם ואסתר. סבו וסבתו, משה ובוליסה קדוש, עלו מאלג'יריה במחצית המאה ה-19. משפחתו הייתה האחראית על בית הכנסת האר"י הספרדי בעיר העתיקה.

למד בבית הספר של אליאנס בחיפה. כנער היה חבר תנועת בית"ר.

### באצ"ל
בצעירותו הצטרף קדוש לאצ"ל. בלילה שבין ה-13 ל-14 ביולי 1944 השתתף בפיצוץ מטה הבולשת הבריטית בשכונת ממילא בירושלים. ב-23 בנובמבר 1944 נעצר על ידי הבריטים בדירה של האצ"ל בחיפה, לאחר שאלו מצאו בכליו של לוחם אחר שתפסו את חוזה השכירות של הדירה. הוא גורש למחנות המעצר באפריקה במשלוח השלישי, ב-9 בינואר 1945. תחילה נכלא במחנה , לאחר מכן בקרתגו, שוב בסמבל ולבסוף בגילגיל.
במחנות המעצר למד אנגלית, צרפתית וערבית, נבחן לבחינת בגרות באנגלית והשתתף בנבחרת הכדורגל של המחנה. השתתף בבריחה ממחנה סמבל ב-29 ביוני 1946, אך הבריטים תפסו את הבורחים והם הושבו למחנה. שוחרר מהמחנות יחד עם יתר הגולים לאחר הקמת המדינה ב-12 ביולי 1948, ושב ארצה. עם שובו התגייס לצה"ל ושירת כקצין בחיל התותחנים.

### פעילות פוליטית
בשנת 1965 נבחר לראשונה כחבר מועצת העיר צפת מטעם גח"ל, ונבחר לסגנו של ראש העיר מאיר מיבר.

באוגוסט 1971 פרש מהקואליציה יחד עם קבוצת חברי גח"ל, בשל סכסוך עם מיבר. לאחר כשבועיים הושגה פשרה, לפיה מיבר יצא לחופשה וקדוש יכהן במקומו כראש העיר. כעבור כחודש פרש מיבר מן התפקיד לצמיתות, ונחתם הסכם קואליציוני בין כל סיעות העירייה לפיו נציג גח"ל קדוש ונציג המערך אהרן-רפאל נחמיאס יכהנו ברוטציה. אולם, בהתקרב מועד החילוף, הקים קדוש קואליציה משותפת לגח"ל ולמפד"ל, על מנת לכהן בתפקיד עד סוף הקדנציה, פעולה שהביאה לפרישת המערך מן הקואליציה. הוא המשיך לכהן כראש העיר עד הבחירות ב-1973, אז הפסיד לנחמיאס.

בין פעולותיו כראש עיר הייתה הקמת האנדרטה לשבעה עולי הגרדום בבית הקברות היהודי העתיק בצפת, בתכנונו של מהנדס העיר, יעקב יהודה, חנוכת המבנה של המרכז הרפואי זיו וכן הרחבת גבולות השיפוט של העירייה וסיפוח הכפר עכברה לתחומיה.

נפטר מהתקף לב ב-18 בינואר 1983, ונקבר בעירו.
על שמו "מעלות אלי קדוש" בצפת.

לאחר מותו הוציאה משפחתו לאור את הספר "**חרוזים ממרחקים**" ובה קטעים בחרוזים שכתב במאסר באפריקה לאחיינו בארץ.

## חיים אישיים
היה נשוי לאידה לבית קרמר, אשת חינוך ומפקחת מחוזית, מייסדת ויצו בצפת. להם שתי בנות ובן.

חתנו אמנון גדעון הוא סגן אלוף במילואים, שקיבל צל"ש ממפקד אוגדה 36 יאנוש בן גל על תפקודו במלחמת יום הכיפורים, לשעבר סמנכ"ל משאבי אנוש בבנק דיסקונט ובחברת פרטנר.

נכדתו היא מנחת הטלוויזיה קורין גדעון.
## קישורים חיצוניים
* החלום על ארץ ישראל - סיפור החיים של סבא אלי, באתר הקשר הרב דורי

## הערות שוליים

קטגוריה:ראשי עיריית צפת
קטגוריה:לוחמי האצ"ל
קטגוריה:גולי אפריקה
קטגוריה:חיילי חיל התותחנים
קטגוריה:סגני ראשי רשויות מקומיות בישראל
קטגוריה:ראשי רשויות מקומיות מטעם הליכוד
קטגוריה:יהודים הקבורים בבית הקברות בצפת
קטגוריה:בוגרי בית הספר אליאנס (חיפה)
קטגוריה:בוגרי בית"ר
קטגוריה:ישראלים שנולדו ב-1925
קטגוריה:ישראלים שנפטרו ב-1983
לילה אחד של אהבה

"**לילה אחד של אהבה**" הוא שיר שכתב המשורר יהודה עמיחי ואשר יצא לאור בספר השירה שלו "הזמן" בהוצאת שוקן בשנת 1977. השיר הולחן על ידי המוזיקאי שפי ישי ויצא לאור באלבומו "אהבה ושנאה" בשנת 1992. הזמרת יעל נחשון, הקליטה את גרסתה לשיר באלבומה "פקאן ולימון" בהוצאת הליקון בשנת 2014.

## על השיר
בריאיון למבקר הספרות חיים נגיד ממעריב בשנת 1975, מתוודה עמיחי שבניגוד לשיריו הקודמים בהם שיבח את האהבה, כמי שמעניקה טעם לחיים, בספר השירה שלו "הזמן" ובמיוחד בשיר "לילה אחד של אהבה", הוא כותב על חוסר הטעם בימים הרבים המבוזבזים למען לילה אחד אהבה. לטענתו אנשים עובדים שעות רבות ביום, ומשוועים ליום אחד בשנה של אהבה, כמו ליום הולדת, במקום לחגוג בכל יום את האהבה.

## בתרבות
* באוקטובר 2010, במלאת עשור לפטירתו של עמיחי, הועלה המופע **"לילה אחד של אהבה"** בהפקת אסף הראל ומיכל שגיב, בתיאטרון תמונע שבתל אביב.
* בשנת 2021, במלאת 20 שנה לפטירתו של יהודה עמיחי, נערך מופע מחווה לשיריו בשם **"לילה אחד של אהבה"** בפסטיבל ירושלים לאמנויות.

## לקריאה נוספת
* יהודה עמיחי, **הזמן**, ירושלים:שוקן, 1977

## קישורים חיצוניים
* '''"לילה אחד של אהבה"''', באתר הספרייה הלאומית
* 
* אקורדים לשיר, באתר Chordify

###### ביצועים
* 
* 

## הערות שוליים

קטגוריה:שירים בעברית
קטגוריה:שירים שנכתבו על ידי יהודה עמיחי
קטגוריה:שירי אהבה בעברית
קטגוריה:סינגלים בהוצאת הליקון
קטגוריה:סינגלים בהוצאת NMC יונייטד אנטרטיינמנט
דילן הרפר

**דילן הרפר** (באנגלית: **Dylan Harper**; נולד ב-2 במרץ 2006) הוא כדורסלן אמריקאי המשחק בעמדות הרכז והקלע בסן אנטוניו ספרס מליגת ה-NBA.

## קריירת תיכון ומכללות
הרפר גדל בפרנקלין לייקס, ניו ג'רזי, ולמד בתיכון דון בוסקו. במהלך עונתו השנייה בדון בוסקו איירונמן, קבוצת הכדורסל של התיכון, הוא קלע בממוצע 15.2 נקודות למשחק, ובעונה הבאה נבחר לשחקן השנה במדינה על ידי NJ.com לאחר שהעמיד ממוצעים של 24.9 נקודות, 6 ריבאונדים, 3 אסיסטים ושתי חטיפות למשחק. בעונתו האחרונה רשם הרפר 22.4 נקודות, 5.7 ריבאונדים ו-2.7 אסיסטים בממוצע למשחק, והוביל את הקבוצה למאזן 29–3 ולזכייה באליפות המדינה. במהלך לימודיו בתיכון שיחק הרפר גם במדי קבוצת ניו יורק רנסאנס באיגוד האתלטים החובבים. במשחק מקדונלד'ס אול-אמריקן נבחר הרפר ל-MVP במשותף עם דריק קווין, ושיחק גם בג'ורדן ברנד קלאסיק ובנייקי הופ סאמיט.

הרפר נחשב לאחד השחקנים המובילים בגיוס למכללות ב-2024, ודורג שלישי על ידי 247Sports ורביעי על ידי ESPN. ב-6 בדצמבר 2023 התחייב לשחק כדורסל מכללות באוניברסיטת ראטגרס, בה שיחק אחיו רון הרפר הבן, למרות הצעות מאוניברסיטת דיוק, אוניברסיטת אינדיאנה ואוניברסיטת אובורן.

הרפר פתח את קריירת המכללות שלו בראטגרס בצורה טובה, והעמיד ממוצעים של 22.8 נקודות, 5.3 ריבאונדים, 4.8 אסיסטים ו-1.2 חטיפות ב-13 משחקיו הראשונים לפני שמחלה השביתה אותו לכחודש. בעשרת המשחקים האחרונים לאחר שחזר רשם הרפר 21.0 נקודות, 4.1 ריבאונדים, 4 אסיסטים ו-2.2 חטיפות בממוצע למשחק. בסך הכל העמיד הרפר בעונתו היחידה במכללות ממוצעים של 19.4 נקודות, 4.6 ריבאונדים, 4 אסיסטים ו-1.4 חטיפות למשחק, ונבחר לחמישיית העונה השלישית ולחמישיית ה באזור הביג טן.

## קריירה מקצועית
ב-25 ביוני 2025 נבחר הרפר בבחירה השנייה בדראפט ה-NBA 2025 על ידי סן אנטוניו ספרס.

## קריירה בנבחרת הלאומית
ב-2023 שיחק הרפר במדי נבחרת ארצות הברית בגביע העולם בכדורסל עד גיל 19, והעמיד ממוצעים של 9.3 נקודות ו-4.6 ריבאונדים למשחק כשנבחרתו סיימה במקום הרביעי בטורניר.

## חיים אישיים
אביו של הרפר, רון הרפר, היה כדורסלן ששיחק 15 עונות ב-NBA וזכה בחמש אליפויות ה-NBA עם שיקגו בולס ולוס אנג'לס לייקרס. אימו מריה נולדה בפיליפינים, שיחקה כדורסל מכללות באוניברסיטת ניו אורלינס ומשמשת עוזרת מאמן בתיכון דון בוסקו, בו שיחק הרפר. סבו של הרפר מצד אימו ייצג את הפיליפינים בפלוטה בסקית (חאי אלאי), ששוחק כספורט הדגמה באולימפיאדת מקסיקו סיטי (1968). אחיו הבכור של הרפר, רון הרפר הבן, שיחק גם הוא כדורסל מכללות בראטגרס וכיום משחק בדטרויט פיסטונס ובקבוצת ליגת הפיתוח שלה מוטור סיטי קרוז.

## קישורים חיצוניים

* פרופיל, באתר פיב"א

## הערות שוליים

קטגוריה:אמריקאים ילידי ניו ג'רזי
קטגוריה:כדורסלנים אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת ראטגרס
קטגוריה:כדורסלני סן אנטוניו ספרס
קטגוריה:בחירות דראפט של סן אנטוניו ספרס
קטגוריה:אמריקאים שנולדו ב-2006
גוסטב פון שנברג

**גוסטב פון שנברג** (בגרמנית: **Gustav von Schönberg**; 21 ביולי 1839 – 3 בינואר 1908) היה כלכלן גרמני.

## ביוגרפיה
שנברג למד משפטים ומדעי המדינה באוניברסיטת בון ובאוניברסיטת הומבולדט של ברלין. עם סיום לימודיו בשנת 1860, הצטרף לשירות המדינה והתקדם לדרגת גריכטסאססור  תוך חמש שנים.

בסתיו 1868 מונה לפרופסור לכלכלה באוניברסיטת בזל. בשנת 1870 עבר לאוניברסיטת פרייבורג, ובשנת 1873 עבר לאוניברסיטת טיבינגן, שם שימש פרופסור מן המניין למדעי המדינה ואף כיהן כרקטור האוניברסיטה במשך מספר שנים. החל משנת 1887 שימש עורכו של כתב העת "Tübinger Zeitschrift für die gesamte Staatswissenschaft" , יחד עם אלברט שפלה וקרל פריקר . לאחר מותו הפתאומי של ראש עיריית טיבינגן, יוליוס גוס, כיהן גוסטב פון שנברג כראש העיר מ-19 באוקטובר 1897 ועד 31 בדצמבר 1897, אז התמנה הרמן האוסר  לתפקיד.

שנברג היה חבר פעיל באגודה למדיניות חברתית , ופעל רבות לקידום סוגיות חברתיות הקשורות ל"שאלה החברתית" .

שנברג נפטר בשנת 1908, בגיל 68.

## פרסים והוקרה
* צלב ההצטיינות המלכותי של פרוסיה (1866)
* דוקטור לשם כבוד מאוניברסיטת טיבינגן (1873)
* צלב האבירים של מסדר כתר וירטמברג  (1877)
* מטבע זיכרון מלחמת פרוסיה (1881)
* מפקד כבוד של מסדר בית הוהנצולרן  (1885)
* אות מפקד דרגה שנייה של מסדר פרידריך  (1886)
* מפקד כוכב רומניה (1886)
* מסדר הכתר הפרוסי , דרגה שנייה (1887)
* קצין גדול במסדר הכתר של רומניה  (1889)
* תואר חבר מועצת המדינה של וירטמברג (1903)
* אזרח כבוד של העיר טיבינגן (1907)

## עבודות נבחרות

## קישורים חיצוניים

* Literatur von und über Gustav von Schönberg, קטלוג הספרייה הלאומית של גרמניה 

## הערות שוליים

קטגוריה:כלכלנים גרמנים
קטגוריה:בוגרי אוניברסיטת בון
קטגוריה:סגל אוניברסיטת טיבינגן
קטגוריה:מעוטרי עיטור פרידריך
קטגוריה:מקבלי תואר דוקטור לשם כבוד מאוניברסיטת טיבינגן
קטגוריה:גרמנים שנולדו ב-1839
קטגוריה:גרמנים שנפטרו ב-1908
רוס סטרלינג

**רוס שאו סטרלינג** (באנגלית: **Ross Shaw Sterling**; ) היה פוליטיקאי אמריקאי מטקסס, איש המפלגה הדמוקרטית, שכיהן כמושל טקסס ה-31 בשנים 1931–1933.
## ראשית חייו
רוס סטרלינג נולד בעיר אנאוואק  שליד יוסטון, טקסס, כבנם של קפטן בנג'מין פרנקלין סטרלינג, שלחם בצבא הקונפדרציה במלחמת האזרחים האמריקאית, ושל מרי ג'יין (לבית בריאן) סטרלינג. הוא גדל בחווה, וקיבל חינוך פורמלי. בגיל 21 פתח סטרלינג עסק מסחרי משל עצמו. ב-1911 יצר סטרלינג בשותפות עם אחיו, פרנק סטרלינג , ועם אחותו, פלורנס מ. סטרלינג , את חברת הנפט המבל , חברה שבהמשך מוזגה אל חברת אקסון מוביל.

בנוסף למעורבותו בתעשיית הנפט, היה סטרלינג מעורב בחברת רכבות, בעיתון יוסטון פוסט, בבנקאות ובעסקי מקרקעין באזור יוסטון. הוא היה חבר בנציבות נמל יוסטון, ויושב ראש נציבות הכבישים של טקסס תחת קודמו בתפקיד, המושל דן מודי.

## מושל טקסס
סטרלינג היה חבר המפלגה הדמוקרטית. בבחירות של 1930 הוא הביס בבחירות המקדימות של המפלגה את המושלת לשעבר מרים א. פרגוסון ומועמדים נוספים. במהלך תקופת כהונתו כמושל, עברו שדות הנפט במזרח טקסס התפתחות מהירה ובלתי מבוקרת. נציבות הרכבות של טקסס ניסתה לבצע חלוקה מחדש של השטח, אך בתי המשפט פסלו את התוכנית. בשל המצב הבלתי יציב, הכריז סטרלינג על ממשל צבאי בארבעה מחוזות למשך שישה חודשים. כוחות המשמר הלאומי נשלחו לשדות הנפט כדי למנוע בזבוז וכדי לשלוט בהפקה. צעד זה הוכרז מאוחר יותר כבלתי מוצדק על ידי בית משפט פדרלי מחוזי, ועל ידי בית המשפט העליון של ארצות הברית, והתוכנית לחלוקה מחדש של השטח על ידי נציבות הרכבות התקבלה.

ב-1932 התמודד סטרלינג בבחירות המקדימות של הדמוקרטים על תקופת כהונה שנייה כמושל. בסיבוב הראשון של הבחירות המקדימות התמודדה מולו שוב מרים פרגוסון, שזכתה ב-41.56 אחוזים של הקולות, מול 30.62 האחוזים שקיבל סטרלינג. מאחר שתוצאה כזאת חייבה סיבוב שני, התמודדו בו השניים, ואז גרפה פרגוסון 50.2 אחוזים מהקולות מול 49.8 האחוזים שקיבל סטרלינג. פרגוסון המשיכה והתמודדה בבחירות הכלליות ונבחרה לתקופת כהונה שנייה כמושלת.
## חיים אישיים
ב-1898 נשא סטרלינג לאישה את מוד אבי גייג'. לשנים נולדו שלוש בנות ושני בנים.

רוס סטרלינג נפטר בפורט וורת' ב-25 במרץ 1949, בגיל 74. הוא נטמן בבית הקברות גלנווד שביוסטון.

על שמו של סטרלינג נקראו בית ספר תיכון בעיר בייטאון ובעיר יוסטון, ובית ספר חטיבת ביניים בעיר המבל.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1536-1537.
* Sterling, Ross S.; Kilman, Ed (2007). Ross Sterling, Texan: A Memoir by the Founder of Humble Oil and Refining Company. Austin: Univ. of Texas Press.


## קישורים חיצוניים
* רוס סטרלינג באתר אגודת המושלים הלאומית 
* רוס סטרלינג באתר The Political Graveyard 
* 

## הערות שוליים

קטגוריה:אמריקאים ילידי טקסס
קטגוריה:מושלי טקסס
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1875
קטגוריה:אמריקאים שנפטרו ב-1949
JFEED

**JFeed** (בעברית: **ג'ייפיד**) הוא אתר ואפליקציית חדשות ישראלית, הפועלים בשפה האנגלית.

האתר הוקם ב-2023 והוא שייך לקבוצת תקשורת שכוללת גם את האתרים סרוגים וכיכר השבת. החברה מפעילה משרדים הן בישראל והן בארצות הברית.

לג'ייפיד תשתית מולטימדיה, הכוללת אולפן טלוויזיה המשמש לשידור מהדורת חדשות יומית (OVERNIGHT: Israel), תוכניות אירוח וראיונות מצולמים (כגון שטפן זייברט, ארין מולן ורון שלייפר), וסיקור אירועים חיים. האתר מתמקד בהעברת חדשות עדכניות בזמן אמת מישראל ומהעולם היהודי, תוך דגש על זהות ותוכן יהודיים. האתר מסקר מגוון רחב של תחומים, ובהם: חדשות פנים וחוץ, פוליטיקה ישראלית, היסטוריה, קהילות יהודיות בתפוצות ותרבות יהודית עכשווית.

מאז השקתו, תכניו צוטטו על ידי כלי תקשורת מרכזיים, כגון: הסאן, ניו יורק פוסט, דיילי מירור, הגרדיאן, הניו יורק טיימס, אמריקה און ליין, ליברסיון, חדשות ברייטברט, INSS, חדשות ישראל הלאומיות, ישראל היום, כריסטיאן פוסט , ג'רוזלם פוסט, עכשיו 14, Exame , לה-שן , אל-מסרי אל-יום , VnExpress  וג'יהאד וואט .
כן צוטט על ידי ידוענים יחידאים כגון: דייוויד פרידמן, גד סעד, ג'ונתן גרינבלאט , ליאו טרל , מרקוס ויאל , אביבה קלומפס , ג'ושוע לנדיס , ליסה רוזן  ומיכאלה רדולסקו .

הסגל העיתונאי של ג'ייפיד מורכב מכתבים ישראליים ובינלאומיים, ובהם ישי כהן, הלל פולד, נטלי דדון, שירלי פינטו, מרטין שרמן, אסתר שקלים, שושנה קיטס ג'סקול , ואריה יואלי (העורך הראשי של אתר סרוגים).

## קישורים חיצוניים
* 

## הערות שוליים

קטגוריה:אתרי חדשות ישראליים
קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-2023
הסהר השיעי

ממוזער|מפת הסהר השיעי
**הסהר השיעי** (בערבית: **الهلال الشيعي**) הוא מונח גאופוליטי המתאר רצף של מדינות וארגונים במזרח התיכון הנתונים להשפעת הרפובליקה האסלאמית של איראן, ושבהם יש לשיעה תפקיד מרכזי. הסהר משתרע מאיראן במזרח, דרך עיראק, סוריה ולבנון במערב. המונח נטבע לראשונה בדצמבר 2004 על ידי עבדאללה השני, מלך ירדן, שבעקבות מלחמת עיראק והתחזקות ההשפעה האיראנית בבגדאד, הזהיר מפני היווצרות "סהר שיעי" חוצה גבולות, שיאפשר לאיראן להרחיב את השפעתה במזרח התיכון ולערער את היציבות האזורית.

הסהר השיעי מבטא את שאיפתה של איראן לייצא את המהפכה האסלאמית ולבנות מערכת השפעה אזורית, גאו-אסטרטגית, באמצעות תמיכה במשטרים ובמיליציות שיעיות פרו-איראניות: מיליציות שיעיות בעיראק, משטר אסד בסוריה, וארגון החזבאללה בלבנון. בכך נוצר מסדרון יבשתי רציף מאיראן לים התיכון. מסדרון זה מאפשר לאיראן להעביר אמצעי לחימה וכוחות לכל אורכו, ולבסס שליטה פוליטית וצבאית. בכך היא מאיימת לא רק על ישראל, אלא גם על מדינות ערב הסוניות, דוגמת ערב הסעודית, מצרים, איחוד האמירויות ומדינות פרו-מערביות נוספות באזור.

בעקבות מלחמת האזרחים בסוריה בה התערבה איראן לצד משטר אסד, גברה השפעתה באזור, ונסללה דרכה אל עבר גבולות ישראל דרך הגולן הסורי וחזבאללה בלבנון. מציאות זו הובילה להסלמה אזורית ולמה שכונה בישראל המערכה שבין המלחמות.

מדינות הסהר הן בעלות רצף גאוגרפי, אך מקובל להוסיף אליהן גם את החות'ים השולטים על חלקים בתימן למרות הניתוק הגאוגרפי. כמו כן ישנם ריכוזים שיעים נוספים במזה"ת שאינם נמצאים תחת שליטה איראנית, דוגמת בחריין בה קיים רוב שיעי הנשלט בידי מיעוט סוני, ומזרח ערב הסעודית שיש בה מיעוט שיעי. איראן השקיעה רבות גם בקשרים עם קבוצות שאינן שיעיות, כמו חמאס והג'האד האסלאמי הפלסטיני הסונים, או קבוצות שיעיות שאינן תריסריות כגון החות'ים שמשתייכים לשיעה הזיידית, או משטר אסד העלוי, זאת כחלק ממדיניות הרחבת ההשפעה האזורית שלה במסגרת ציר ההתנגדות.

## בעקבות מלחמת חרבות ברזל
בעקבות מלחמת חרבות ברזל ניכרת שחיקה ניכרת במעמדו של הסהר השיעי. בהקשר זה ניתן למנות את היחלשותם של חמאס וחזבאללה בעקבות העימות מול ישראל; נוסף על קריסת משטר אסד בסוריה ונטרול הצבא הסורי; ההתקפות האמריקאיות יחד עם סדרת ההתקפות הישראליות על החות'ים שהתחילו במבצע עיר נמלים ונמשכו במספר גלי תקיפות על מתקנים אסטרטגיים. כל אלו החלישו מאוד את טבעת האש שבה הקיפה איראן את ישראל, ואותה בנתה כחלק מתפיסתה הביטחונית-אסטרטגית במשך שנים. 

ביוני 2025 במסגרת מבצע עם כלביא, פגעה ישראל באיראן, ליבו של הסהר, הן מבחינה צבאית תוך פגיעה בפרויקט הגרעין ובפרויקט הטילים הבליסטיים של איראן, והן מבחינה תדמיתית, בהפגנת חדירה מודיעינית עמוקה לצמרת הביטחון האיראנית ולבכירי תוכנית הגרעין שלה. בעת העימות הישיר בין ישראל ואיראן, הוכחה חולשתו של הסהר השיעי, הן באמצעות חופש הפעולה האווירי ממנו נהנה צה"ל לאורך המבצע מישראל עד לשמי איראן, מעל 2000 ק"מ, והן מעצם העובדה שאף גורם פרו-איראני לא התערב לטובתה של איראן ביום פקודה. 

בנוסף לכל האמור, מצבה של איראן עצמה התדרדר מאוד בשנים שקדמו למלחמת חרבות ברזל, והיא סובלת ממשבר כלכלי חמור, לצד משבר אנרגיה משבר מים וסנקציות בינלאומיות. המשטר עצמו סובל מביקורת פנימית קשה וממחאות שפורצות מפעם לפעם ומאיימות על יציבותו דוגמת המחאות שפרצו לאחר מותה של מהסא אמיני. 

## ראו גם
* ציר ההתנגדות
* טבעת האש האיראנית
* אסלאם שיעי

## קישורים חיצוניים
פודקאסט - הסהר השיעי - אוניברסיטת בר-אילן

## לקריאה נוספת
**זמן איראן**, עוזי רבי, "הסהר השיעי: חזון איראני וחשש ערבי", עמ' 77.

## הערות שוליים

קטגוריה:איראן
קטגוריה:שיעה
אליאב בטיטו

**אליאב בטיטו** (נולד ב-5 באוגוסט 1998) הוא איש תקשורת, עיתונאי, יזם ופעיל חברתי ישראלי. מוכר בעיקר כמייסד וראש מטה ההסברה האזרחי, הפועל להסברה ישראלית בעקבות טבח שבעה באוקטובר.

## ביוגרפיה
בטיטו נולד וגדל בעפולה, למד בישיבה תיכונית במסלול תורני-מדעי. בתקופת לימודיו כיהן כיושב ראש מועצת התלמידים והנוער הארצית והוביל מאבקים ציבוריים בנושאי זכויות בני נוער. על פעילותו ההתנדבותית קיבל את אות הנשיא למתנדב. לאחר סיום התיכון שימש שליח ישראלי מטעם הסוכנות היהודית בארצות הברית במסגרת שנת שירות.

### קריירה
שירת בגלי צה"ל ככתב ראשי ועורך חדשות, בתחומי תחבורה, טכנולוגיה ותקשורת. החשיפה שלו על שיבושי GPS בנמל התעופה בן-גוריון ב-2019 בידי הממשל הרוסי זכתה לסיקור בכלי תקשורת בינלאומיים כולל ה-BBC, ה-CNN ו-הניו יורק טיימס.

לאחר השחרור כיהן ככתב בריאות וחינוך בקבוצת מעריב וסיקר רפורמות במערכת הבריאות, התמודדות עם מגפות ושינויים במערכת החינוך. במהלך מגפת הקורונה חשף החלטות בנוגע לחיסונים ומגבלות, וכן חשף מבצע חיסונים של שליחי המוסד ובני משפחותיהם.

משמש כיום כפאנליסט קבוע בערוצי התקשורת כאן 11, עכשיו 14 ו-i24news, ומרצה בנושאי הסברה, חינוך ומנהיגות.

לצד פעילותו הציבורית והתקשורתית, בטיטו פועל גם בתחום היזמות והעסקים:
* סירקל גרופ: בשנת 2019 פתח חברת הפקות העוסקת בתחום חיי הלילה, תוך מתן דגש לקהילה הגאה. כיום, החברה שבבעלותו, מעסיקה מספר מפיקים שונים והפעילות מתקיימת במספר יעדים ברחבי העולם (תל אביב, חיפה, ליסבון, וינה ומילאנו).
* דודא בשוק: בין השנים 2021–2023 ניהל חנות קינוחים בשם "דודא בשוק" בעפולה. פעילות שהחלה כשירות משלוחים במרכז הארץ והתרחבה לחנות פיזית.

## פעילות ציבורית
### מטה ההסברה האזרחי
בשלהי 2023, בעקבות טבח שבעה באוקטובר, הקים בטיטו את מטה ההסברה האזרחי - ארגון ללא מטרות רווח הפועל לקידום הסברה ישראלית בינלאומית ומאבק באנטישמיות. הארגון פועל עם מתנדבים מישראל ומחו"ל וקיבל הכרה מצד מוסדות המדינה. בטיטו קיבל על פעילותו זו את פרס יושב-ראש הכנסת לאיכות החיים.

### מועצת התלמידים
במהלך כהונתו כיושב ראש מועצת התלמידים והנוער הארצית הוביל בטיטו מספר מאבקים ציבוריים:
* שביתת תלמידים: הוביל שביתה בה הושבתו הלימודים בתיכונים ברחבי הארץ למשך 3 ימים, ולאחר מכן בחמישה יישובים נוספים במשך כשבוע.
* מאבק לקיצור זמני המתנה למבחני נהיגה: ארגן כ-40 הפגנות ברחבי הארץ, כולל הפגנה מרכזית מול הכנסת. המאבק הביא לקיצור זמני ההמתנה למבחן המעשי מ-3-6 חודשים ל-7–21 ימי עסקים.
* מאבק להחזרת טיולים בית ספריים: פעל להשבת פעילויות חוץ בית ספריות. בתי הדין לעבודה קבע בעקבות המאבק כי עיצומי המורים אינם חוקיים.
* שבוע אהבת חינם: יזם פרויקט ארצי לקידום סובלנות וכבוד הדדי בקרב בני נוער, הכולל פעילויות חינוכיות וקמפיינים ברשתות החברתיות. הפרויקט הפך למסורת שנתית.

## פרסים והוקרה

## קישורים חיצוניים

* אליאב בטיטו, מאמרים באתר מעריב אונליין
* אליאב בטיטו, באתר ישראל היום
* אליאב בטיטו, באתר ערוץ 7
* אליאב בטיטו, באתר מאקו
* אליאב בטיטו, באתר ערוץ 13

## הערות שוליים

קטגוריה:פעילים חברתיים ישראלים
קטגוריה:חיילי גלי צה"ל
קטגוריה:ישראלים שנולדו ב-1988
הילאס

במיתולוגיה הקלאסית, **הילאס** (ביוונית עתיקה: **Ὕλας**, תעתיק: הילאס) היה נער ששירת את הרקלס (במיתולוגיה הרומית: הרקולס) כחבר וכמשרת. חטיפתו בידי נימפות מים שימשה נושא נפוץ באמנות הקדומה, ונותרה מוטיב מתמשך באמנות המערבית במסורת הקלאסית.

## גנאלוגיה
[שמאל|ממוזער|"האידיליה" של תיאוקריטוס 13, שיר משנת 300 לפני הספירה בקירוב המוקדש להיילאס. פ. אוקסי. 694, [המאה ה-2 לספירה.]]
במיתולוגיה היוונית, הילאס היה בנם של המלך תֵיאוֹדָמַס משבט הדריופים ושל הנימפה מֵנוֹדיקֵה, בתו של אוריון. על פי גרסאות אחרות, אביו של הילאס היה אֵופאֵמוֹס או המלך קֵיאֶקס מטרכיס.

## מיתולוגיה
### הרקולס
לאחר שהרקולס הרג את תיאודמס בקרב, הוא לקח את הילאס כנושא כליו ולימד אותו את אמנות הלחימה. המשורר תאוקריטוס (סביבות 300 לפנה"ס) כתב על האהבה ששררה בין הרקלס להילאס.

### ארגונאוטים
הרקלס לקח עמו את הילאס על סיפון הספינה ארגו, ובכך הפך אותו לאחד מהארגונאוטים. בעת ששהו באזור פגאי שבמיסיה, נחטף הילאס על ידי נאיאדות ממעיין מקומי שהתאהבו בו; הן משכו אותו למעמקי המים, והוא נעלם תוך כדי קריאה. היעלמותו זיעזעה את הרקלס, אשר יחד עם פוליפמוס חיפש אחריו זמן רב. הספינה הפליגה לבסוף בלעדיהם. לפי גרסת הארגונאוטיקה הלטינית מאת וגאיוס ולריוס פלאקוס, לא נמצא הילאס לעולם משום שהתאהב בנימפות ובחר להישאר עמן ולחלוק עימן את כוחן ואהבתן. בגרסה של אפולוניוס מרודוס, האל הימי גלאוקוס מודיע לארגונאוטים כי "נימפה התאהבה בו ולקחה אותו להינשא לה". תיאוקריטוס, לעומתם, מתאר את הנימפות סוגרות את פיו של הילאס מתחת למים כדי לחנוק את קריאותיו להרקלס. אנטונינוס ליברליס מספר כי הנימפות שינו את דמותו של הילאס להד, שחוזר שוב ושוב על קריאות השבר.

## בספרות
[ממוזער|330x330 פיקסלים|[הילאס והנימפות (ג'ון ויליאם ווטרהאוס)|הילאס והנימפות (1896) מאת ג'ון ויליאם ווטרהאוס]]
הסיפור על הילאס והנימפות מוזכר ברמז בספר השלישי של "מלכת הפיות" מאת אדמונד ספנסר, מזמור 12, בית 7:

הילאס מוזכר גם במחזה "אדוארד השני" מאת כריסטופר מרלו: "לא התאבל הרקלס על הילאס יותר משאבלתי עליך מאז גלותך" (מערכה I, סצנה I, שורות 142–143).

אוסקר ויילד מזכיר את הילאס לפחות שש פעמים ביצירתו. ברומן תמונתו של דוריאן גריי, בפרק 11, נכתב: "...וזִהֵב נער כדי שישרת במשתה כגנימדס או כהילאס".
בסונֶט סנטה דקה, קינה על מותם של האלים, מופיעה השורה: "הילאס הצעיר שוב אינו מחפש את מעיינות המים"; ובשיר "גן הארוס", נכתב: "הנה הפרחים שפיזר הרקלס המתאבל על קברו של הילאס".

בשיר "חרמידס" הוא מוזכר אף הוא.

אוסק ויילד כתב בפואמה "Charmides":

הילאס הוא דמות בסרט "ג'ייסון והארגונאוטים" (1963), בגילומו של ג'ון קיירני.

## קישורים חיצוניים

## הערות שוליים

קטגוריה:אלים למחצה
קטגוריה:מסע הארגונאוטים
קטגוריה:מיתולוגיה יוונית
לב מנחימוב

**לב יעקובלביץ' מנחימוב** (ברוסית: **Лев Яковлевич Манахимов**; 17 בספטמבר 1950 – 14 באוגוסט 2021) היה כוריאוגרף ומנהל אמנותי שפעל בברית המועצות ולאחר מכן ברוסיה. הוא כיהן כמנהל האמנותי של תיאטרון ג'והורי בין השנים 2004 ל-2021, ועוטר בתואר "אמן מכובד של הפדרציה הרוסית" .

## ביוגרפיה
לב מנחימוב נולד בדגסטן, ברפובליקה העממית הסובייטית האוטונומית, למשפחה יהודית. עוד בילדותו, החל ללמוד נגינה ולנגן בתזמורת כלי נשיפה. כילד, הוא גם גילה תשוקה לבניית דגמי מכוניות וחלם להיות מעצב רכב.

בגיל 16 החל ללמוד לרקוד בכיתת האמן של הכוריאוגרף קאזים מנאפוב, וכשנה לאחר תום לימודיו השתלב בהופעות צוות האנסמבל. לאחר שירותו בצבא ברית המועצות, סיים את לימודיו באקדמיה הרוסית לאמנויות התיאטרון במוסקבה, ורקד בלהקה "מזכרות רוסיה" של אוניברסיטת מוסקבה.

בשנת 2004 מונה למנהל האמנותי של תיאטרון הג'והורי בדרבנט.

בדרבנט הוא התגורר ברחוב קנדלקי, ונחשב לאחד המורים הטובים ביותר ללזגינקה. הוא כיהן כראש המרכז הכוריאוגרפי לחינוך אסתטי "פירואט".

באוגוסט 2021 חלה מנחימוב במחלת הקורונה והועבר מדרבנט למוסקבה לטיפול, שם נפטר ב-14 באוגוסט מסיבוכים הקשורים לזיהום. ארונו הוטס לישראל והוא הובא לקבורה ב-16 באוגוסט בבית הקברות בחדש בעיר חדרה. באותו יום נערכה עצרת אבל בחצר תיאטרון הג'והורי העירוני בדרבנט לכבודו.

## משפחה
* אשתו: מרגריטה סמנובנה מנאחימובה (1955–1996), הייתה מנצחת.
* בת: יסמין, זמרת רוסייה.
* בן: אנטולי

## תארים ופרסים
* אזרח כבוד של העיר דרבנט
* חתן פרס מסדר "מורשת דרבנט"
* אמן מכובד של דאגסטן
* אמן אמנות מכובד של הפדרציה הרוסית

## מורשת
* בשנת 2021 שונה שמו של תיאטרון דרבנט ל"תיאטרון ג'והורי העירוני על שם לב יעקובלביץ' מנחימוב".
* ב-17 בספטמבר 2022 נחנכה אנדרטה לזכרו של לב מנחימוב בחצר "מרכז היצירה לילדים יסמין" בדרבנט.

## קישורים חיצוניים
* לב מנחימוב, אמן מכובד של הרפובליקה של דגסטן ואביה של הזמרת יסמין, נפטר.
* גיבור המחזה שלו
* 

## הערות שוליים

קטגוריה:יהודי ההרים
קטגוריה:אנשים מדרבנט
קטגוריה:שחקנים ובמאים של תיאטרון ג'והורי
קטגוריה:כוריאוגרפים רוסים
קטגוריה:במאי תיאטרון יהודים רוסים
קטגוריה:רוסים שנפטרו במגפת הקורונה
קטגוריה:אישים שהועלו לקבורה בארץ ישראל
קטגוריה:במאים מדאגסטן
קטגוריה:בוגרי האקדמיה הרוסית לאמנות התיאטרון
קטגוריה:רוסים שנולדו ב-1950
קטגוריה:רוסים שנפטרו ב-2021
למברוק

**למברוק** (באנגלית: **Lambrook**) הוא בית ספר יסודי פרטי, השוכן בכפר וינקפילד  במחוז ברקשייר שבבריטניה.

## בית הספר
בית הספר שוכן כתשעה קילומטרים מדרום מערב לווינדזור וכ-20 קילומטר ממרכז לונדון. הוא נפתח על ידי רוברט ברנסייד (Robert Burnside) בשנת 1860 כפנימייה לתלמידים בגילאי 7 עד 13. בשנת 1992 החל לקבל לשורותיו תלמידים ללא לינה. לאחר מכן נפתחה בו חטיבה לילדים מגיל 3 עד 7.

המוסד שוכן במבנים הניצבים בתוך שטח כולל של 210 דונם. לומדים בו 630 תלמידים משני המינים. כמחציתם לנים בו במשך חלק מלילות השבוע או כולם. המספר הממוצע של תלמידים בכיתה הוא 16. שכר הלימוד השנתי בו הוא כ-18.7 אלף עד 29.9 אלף לירות שטרלינג, שעליו נוסף תשלום עבור לינה.

## בוגרים ותלמידים
בבית הספר למדו בשלהי המאה ה-19 כריסטיאן ויקטור  ואלברט, נכדיה של המלכה ויקטוריה. מלבדם למדו בו רבים שהיו לימים לפוליטיקאים, אנשי צבא, אנשי מדע, סופרים, במאים ושחקנים.

בסתיו 2022 החלו ללמוד בבית הספר שלושת ילדיהם של הנסיך ויליאם מוויילס ואשתו הנסיכה קתרין - הנסיכים ג'ורג', שארלוט ולואי.

## קישורים חיצוניים

* בית הספר, באתר Good Schools
* בית הספר, באתר Independent Schools Council
* Alexandra Hurtado, When do Prince George, Princess Charlotte and Prince Louis return to school?, באתר !Hola, 1 בספטמבר 2023

קטגוריה:הממלכה המאוחדת: בתי ספר
קטגוריה:פנימיות
קטגוריה:ברקשייר
ויקטור לביא

**ויקטור חיים לביא** (באנגלית: **Victor Chaim Lavy**; נולד ב-5 בפברואר 1949) הוא כלכלן ישראלי, פרופסור אמריטוס בחוג לכלכלה באוניברסיטה העברית בירושלים, ופרופסור באוניברסיטת ווריק באנגליה. לביא מהכלכלנים המצוטטים ביותר בעולם ומהבולטים בתחום כלכלת חינוך.

## קורות חיים
ויקטור לביא הוא בעל תואר ראשון בכלכלה מהאוניברסיטה העברית בירושלים מ-1974. תואר שני מ-1977 ודוקטורט מ-1979, שניהם בכלכלה מאוניברסיטת שיקגו בארצות הברית.

במהלך לימודי תואר ראשון היה מורה לגדנ"ע בבית הספר אורט נביאים בירושלים.

עם סיום הדוקטורט הצטרף לחוג לכלכלה באוניברסיטה העברית בירושלים. תחילה כמרצה (1979–1984), ולאחר מכן כמרצה בכיר (1985–1989). הוא מונה לפרופסור חבר ב-1990 ולפרופסור לכלכלה על שם ויליאם הבר ב-1997.

בנוסף, גם פרופסור לכלכלה בראשות רויאל הולוואי, באוניברסיטת לונדון (2006–2011) ובאוניברסיטת ווריק מאז 2011.

במהלך השנים היה אורח בבית הספר לכלכלה בלונדון (LSE), באוניברסיטת פנסילבניה, במכון הטכנולוגי של מסצ'וסטס, באוניברסיטת סטנפורד ובמכון הובר.

חבר במכוני מחקר מובילים. בין היתר במכון לחקר כלכלת עבודה (IZA), ב-NBER, ב-CEPR, ובמרכז הבינלאומי לצמיחה.

לצד עבודתו האקדמית עבד כיועץ למשרד החינוך בישראל, וכיועץ לבנק העולמי. הוא כיהן כחבר בוועדת דוברת.

ויקטור לביא היה נשוי לאילנה, עד לפטירתה ב-2013. אב ל-3 ומתגורר בקריית אתא.

## מחקריו
מחקריו של לביא מתמקדים בכלכלה יישומית בתחומי כלכלת עבודה, כלכלת פיתוח וכלכלת חינוך.

על פי אתר גוגל סקולר הוא פרסם קרוב ל-120 מחקרים, שצוטטו קרוב ל-22 אלף פעמים במאמרים אקדמיים. הוא בעל מדד הירש 54 ומדד i10 (מדד המודד את מספר הפרסומים האקדמיים עם לפחות 10 ציטוטים) 115.

על פי IDEAS/RePEc ב-2018, לביא נכלל ברשימת 2% הכלכלנים המצוטטים ביותר בעולם.

לביא ערך בשנות ה-90 סדרה של מחקרי שטח בכלכלת פיתוח - בבריאות וחינוך. המחקרים בוצעו במספר מדינות בהן גאנה, חוף השנהב, מצרים, מרוקו ופקיסטן. בין היתר בחן בגאנה את השפעת איכות שירותי הבריאות על שיעורי התמותה של ילדים באזורים כפריים, ואת ההשלכות שהיו להעלאת שכר הלימוד במדינה. בחוף השנהב, בחן את ההשלכות שהיו לרפורמות כלכליות שיושמו על בריאותם של התושבים. במרוקו בחן את השפעת השינוי של המעבר משפת הלימוד בבתי ספר מצרפתית לערבית, על התשואה לתלמידים מלימוד צרפתית. בפקיסטן בחן את השפעת המצב הבריאותי על ההרשמה לבתי ספר. במצרים בחן את השפעת איכות בתי הספר על נשירה מהלימודים.

מחקריו של לביא, מאז שנות ה-90, מתמקדים בכלכלת חינוך. המחקרים בחנו את הגורמים המשפיעים על הישגי תלמידים בגילים שונים, כמו גודל הכיתה ולימוד בעזרת מחשב. כמו כן בחן את הדרכים להערכת הישגי תלמידים.

לביא נמנה עם כלכלני החינוך הבולטים בעולם. על פי IDEAS/RePEc במאי 2025 הוא ממוקם במקום ה-7 בעולם.

אחד משותפיו למחקרים הוא זוכה פרס נובל, ג'ושוע אנגריסט. מחקריהם כללו ניסויים טבעיים להערכת תוצאות כלכליות, כתשואה על לימודים. המחקר המצוטט שלהם ביותר עשה שימוש בכלל הרמב"ם להערכת השפעת גודל הכיתה על הישגים אקדמיים של ילדים. על מחקר זה זכו אנגריסט ולביא במקום השני בפרס גריליכס לכלכלה אמפירית לשנת 2000.

## קישורים חיצוניים

* Victor Lavy, באתר אוניברסיטת ווריק
* Victor Lavy, באתר גוגל סקולר
* Victor Lavy, באתר ResearchGate

## הערות שוליים

קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת שיקגו
קטגוריה:סגל אוניברסיטת ווריק
קטגוריה:סגל האוניברסיטה העברית בירושלים: כלכלה
קטגוריה:קריית אתא: אישים
קטגוריה:עולים בשנות ה-1950
קטגוריה:ישראלים שנולדו ב-1949
ערבול קוגניטיבי

**ערבול קוגניטיבי** (באנגלית: **Cognitive Shuffle**) היא שיטה שנועדה להקל על הירדמות וכניסה למצב השינה הראשון (N1), או על חזרה לשינה לאחר התעוררות.

השיטה פותחה על ידי לוק בודוואן, מדען קוגניטיבי באוניברסיטת סיימון פרייזר בקנדה.

השיטה מבוססת על תאוריה שפיתח בודואן לגבי קיומה של מערכת בקרה לכניסה למצב שינה. לפי התאוריה, חשיבה אינטנסיבית או חשיבת-יתר על נושאים ספציפיים מוֹנעות כניסה למצב שינה. השיטה שפיתח בודוואן נועדה להוציא את האדם ממצבים אלה כדי לעודד הירדמות.

## עיקרי השיטה
ערבול קוגניטיבי הוא שם כללי לשיטות דומות שבהן אדם המנסה להירדם חושב על דימוי נייטרלי או מרגיע למשך פרק זמן קצר (בדרך כלל 5–15 שניות). לאחר מכן הוא עובר לדימוי אקראי אחר וחוזר חלילה, עד להירדמות.

בגרסה הנפוצה ביותר של השיטה, על האדם המנסה להירדם לחשוב על מילה אקראית. לאחר מכן, עבוּר כל אות במילה זו, עליו לחשוב על מילה שמתחילה באות זו - ולהעלות בדמיונו דימוי שקשור בה במשך כמה שניות. לאחר מכן יש להמשיך לאות הבאה וחוזר חלילה.

### דוגמה
נניח שבחרנו באקראי את המילה "פסנתר". נתחיל במציאת מילה אקראית שמתחילה באות פ', למשל "פרפר". לאחר שנדמיין פרפר במשך כמה שניות, נעבור לאות הבאה ס', ונדמיין מצב שקשור במילה "סבא". נמשיך כך עד סוף המילה. במידה ולא נרדמנו, נמשיך ונבחר מילה נוספת.

## רקע מדעי
שיטת הערבול הקוגניטיבי מבוססת על תאוריית Somnolent Information Processing Theory של בודואן. התיאוריה מניחה את קיומה של מערכת בקרה לתחילת השינה שהתפתחה אבולוציונית כדי להבטיח הירדמות ברגע מיטבי – למשל כאשר האדם נמצא במצב בטוח. התיאוריה טוענת כי כניסה למצב שינה היא אתגר אבולוציוני משמעותי, לאור קליפת המוח (קורקטס) המפותחת אצל בני האדם. קליפת המוח היא מוקד החשיבה המודעת במוח – היא מטפלת בפעולות קוגניטיביות גבוהות, כגון דיבור, הבנת שפה וקבלת החלטות.

לפי התאוריה של בודוואן, חשיבה אינטנסיבית או חשיבת-יתר הם מצב תודעתי שבו דימוי עיקש שולט באזור זה של המוח. גירויים חיצוניים (כגון איום פיזי) או גירויים פנימיים (כגון עוררות או חשיבה מוגברת) עשויים להפעיל את אזור זה ובכך למנוע או לעכב כניסה למצב שינה. בודואן טוען שמצבים אלה מוֹנעים כניסה למצב שינה ושהערבול הקוגניטיבי עשוי לעזור לצאת ממצב זה על ידי "שבירת" תהליכי חשיבה עיקשים, וכניסה למצב רגוע יותר מבחינה קוגניטיבית.

## הערות שוליים

קטגוריה:קוגניציה
שפה מדוברת

**שפה מדוברת** היא צורת תקשורת המופקת באמצעות צלילים מדוברים או, במקרים מסוימים, באמצעות מחוות ידניות, להבדיל משפה כתובה. **שפות אוראליות** או **שפות קוליות** הן שפות המופקות באמצעות דרכי הקול, בעוד ששפות סימנים מופקות באמצעות הגוף והידיים.

## הגדרה
המונח "שפה מדוברת" משמש לעיתים להתייחסות לשפות אוראליות בלבד, במיוחד בקרב בלשנים, תוך שלילת שפות סימנים ושימוש במונחים 'שפה מדוברת', 'שפה אוראלית' ו'שפה קולית' כמילים נרדפות. אחרים מתייחסים גם לשפות סימנים כ"שפות מדוברות", במיוחד בניגוד לתמלולים כתובים של סימנים.

## הקשר בין שפה מדוברת לשפה כתובה
הקשר בין שפה מדוברת לשפה כתובה הוא מורכב. בתחומי הבלשנות, קיימת הסכמה רחבה כיום כי הדיבור הוא יכולת מולדת בקרב בני אדם, בעוד שהשפה הכתובה היא המצאה תרבותית. עם זאת, יש בלשנים, כמו אלו מהאסכולה הפרגאית, הסבורים כי לשפה הכתובה ולשפה המדוברת תכונות מובחנות, באופן השולל את ההנחה כי קיומה של השפה הכתובה תלוי בקיומה של השפה המדוברת.

## רכישת שפה מדוברת
ילדים שומעים, רוכשים כשפתם הראשונה את השפה המדוברת סביבם – בין אם מדובר בשפה קולית, דיבור רמוז (אם הם בעלי ראייה תקינה), או שפת סימנים. ילדים חרשים יכולים לרכוש שפה באותו אופן באמצעות שפת סימנים או דיבור רמוז, בתנאי שאחת ממערכות התקשורת החזותיות האלה משמשת בסביבתם. שפות קוליות נלמדות עבור ילדים חירשים באופן דומה לאופן שבו שפה כתובה נלמדת אצל ילדים שומעים. מורים נוהגים להקדיש תשומת לב מיוחדת ללימוד שפה מדוברת עבור ילדים שדוברים שפה שונה בביתם, מתוך תפיסה חינוכית וחברתית כי חשוב לאפשר לילדים להבין שפות רבות.

## ראו גם
* שפת גוף
* שיחה
* סוציולינגוויסטיקה
* רכישת שפה
* פונוצנטריזם

## הערות שוליים

קטגוריה:דיבור
וי. ג'יי. אדג'קום

**ואלדז "וי. ג'יי." אדג'קום הבן** (באנגלית: **Valdez "V. J." Edgecombe Junior**; נולד ב-30 ביולי 2005) הוא כדורסלן בהאמי המשחק בעמדות הקלע והסמול פורוורד בפילדלפיה 76' מליגת ה-NBA.

## קריירת תיכונים ומכללות
אדג'קום נולד וגדל בבימיני שבאיי בהאמה. כשהיה בכיתה ט' עבר לארצות הברית ולמד שנתיים במכון הבין-לאומי ויקטורי בווסט פאלם ביץ', פלורידה לפני שעבר לתיכון הלותרני לונג איילנד בית הספר התיכון והליברלי לונג איילנד בברוקוויל, ניו יורק, וגר בפנימייה. בעונתו הראשונה בקבוצת הכדורסל של התיכון הוא העמיד ממוצעים של 15.5 נקודות, 5.0 ריבאונדים, 2.3 אסיסטים ו-2.2 חטיפות למשחק, הוביל את הקבוצה לזכייה באליפות המדינה ונבחר לשחקן המצטיין בניו יורק. בשנתו האחרונה בתיכון רשם אדג'קום 17.3 נקודות, 6 ריבאונדים, 4 אסיסטים ו-2.3 חטיפות בממוצע למשחק, והוביל את קבוצתו למאזן 21–5. במהלך שנתו האחרונה הוא נבחר לשחק במשחק מקדונלד'ס אול-אמריקן, ג'ורדן ברנד קלאסיק ונייקי הופ סאמיט.

אדג'קום נחשב לאחד השחקנים המובילים בגיוס למכללות ב-2024, ודורג חמישי על ידי 247Sports ושלישי על ידי ESPN. ב-14 בינואר 2024 התחייב אדג'קום לשחק כדורסל מכללות באוניברסיטת ביילור, למרות הצעות מאוניברסיטת דיוק, אוניברסיטת קנטקי ואוניברסיטת פלורידה.

ב-22 בינואר 2025 קלע אדג'קום שיא עונתי של 30 נקודות בניצחון 70–62 על אוניברסיטת המדינה של קנזס, ובסיום העונה נבחר ל העונה, לחמישיית הפרשמנים ולחמישיית העונה השנייה באזור הביג 12 לאחר שהעמיד ממוצעים של 15 נקודות, 5.6 ריבאונדים, 3.2 אסיסטים ו-2.1 חטיפות למשחק.

## קריירה מקצועית
ב-25 ביוני 2025 נבחר אדג'קום בבחירה השלישית בדראפט ה-NBA 2025 על ידי פילדלפיה 76'.

## קריירה בנבחרת הלאומית
אדג'קום שיחק בנבחרת הבוגרת של  במוקדמות טורניר הכדורסל באולימפיאדת פריז (2024) שנערכו ב, ורשם ממוצעים של 16.5 נקודות, 5.5 ריבאונדים ו-3.8 אסיסטים בארבעה משחקים כשהגיע עם נבחרתו לגמר, בו הפסידה למארחת .

## קישורים חיצוניים

*פרופיל, באתר פיב"א

## הערות שוליים

קטגוריה:כדורסלנים בהאמים
קטגוריה:כדורסלני אוניברסיטת ביילור
קטגוריה:כדורסלני פילדלפיה 76'
קטגוריה:בחירות דראפט של פילדלפיה 76'
קטגוריה:בהאמים שנולדו במאה ה-21
קטגוריה:ילידי 2005
General Problem Solver

**General Problem Solver** בראשי תיבות GPS היא תוכנת מחשב שנוצרה בשנת 1957 על ידי הרברט סיימון, ג'יי.סי. שו ואלן ניואל (תאגיד ראנד) שנועדה לפעול כמכונה אוניברסלית לפתרון בעיות. בניגוד לפרויקט הקודם של Logic Theorist, ה-GPS עובד בשיטת ניתוח אמצעים-מטרות.
)
## סקירה כללית
כל בעיה שניתן לבטא כקבוצה של נוסחאות מעוצבות היטב (WFFs) או פסוקיות Horn, ומהווה גרף מכוון עם מקור אחד או יותר (כלומר, השערות) ומסקנות רצויות, ניתנת לפתרון, באופן עקרוני, באמצעות GPS.

הוכחות במרחבי בעיות של תחשיב הפרדיקטים וגאומטריה אוקלידית הן דוגמאות מובהקות לתחום הישימות של GPS. זה התבסס על עבודתם התאורטית של הרברט סיימון וניוול על מכונות לוגיקה. GPS הייתה תוכנת המחשב הראשונה שהפרידה את הידע שלה על בעיות (כללים המיוצגים כנתוני קלט) מהאסטרטגיה שלה כיצד לפתור בעיות (מנוע פתרון בעיות כללי). GPS יושם בשפת התכנות IPL. זוהי שפת תכנות מדור שלישי.
)

בעוד ש-GPS פתר בעיות פשוטות כמו מגדלי האנוי שניתן היה לנסח אותן באופן פורמלי ראוי, הוא לא הצליח לפתור בעיות מהעולם האמיתי משום שהחיפוש אבד בקלות בפיצוץ הקומבינטורי. במילים אחרות, מספר ה"הליכות" דרך הדיגרף ההסקתי הפך לבלתי נסבל מבחינה חישובית. (בפועל, אפילו חיפוש פשוט של מרחב מצבים כמו מגדלי האנוי יכול להפוך לבלתי אפשרי מבחינה חישובית, אם כי קיצוץ מושכל של מרחב המצבים יכול להתבצע באמצעות טכניקות בינה מלאכותית בסיסיות כמו A* ו-IDA*).

המשתמש הגדיר אובייקטים ופעולות שניתן לבצע עליהם, ו-GPS יצר היוריסטיקות באמצעות ניתוח אמצעים-מטרות על מנת לפתור בעיות. תוכנת ה-GPS התמקדה בפעולות הזמינות, במציאת קלטים קבילים ובפלטים שנוצרו. לאחר מכן היא יצרה יעדי משנה כדי להתקרב יותר ויותר למטרה.

פרדיגמת ה-GPS התפתחה בסופו של דבר לארכיטקטורת Soar עבור בינה מלאכותית.

ארכיטקטורת Soar לבינה מלאכותית היא ארכיטקטורה קוגניטיבית שפותחה על ידי John Laird, Allen Newell ופול רוזנבלום באוניברסיטת קרנגי מלון. מטרתה היא בניית אבני בניין מחשוביות קבועות לפיתוח סוכנים תבוניים מוחשבים המסוגלים לבצע מגוון רחב של משימות המבוצעות על ידי בני אדם.
## לקריאה נוספת

* Newell, A., and Simon, H. A. (1972) Human problem solving Englewood Cliffs, NJ: Prentice-Hall
* Noyes, James L. (1992). Artificial Intelligence with Common Lisp. Lexington: D. C. Heath. pp. 343–371. .
* Ernst, G.W. and Newell, A. (1969). GPS: a case study in generality and problem solving. Academic Press. (Revised version of Ernst's 1966 dissertation, Carnegie Institute of Technology.)


## קישורים חיצוניים

* Allen Newell (1963). [chrome-extension://oemmndcbldboiebfnladdacbdfmadadmkaj/https://stacks.stanford.edu/file/druid:zk239tp3547/zk239tp3547.pdf/ A Guide to The General Problem Solver Program GPS-2-2], RAND Corporation, Santa Monica, California


## הערות שוליים

*
קטגוריה:היסטוריה של המחשוב
קטגוריה:אלגוריתמים
מוזול איזריילובה

**מוזול אלכסנדרובנה איזריילובה** (ברוסית: **Мозол Александровна Израилова**; נולדה ב-18 במרץ 1955) היא שחקנית מברית המועצות ורוסיה, מתיאטרון ג'והורי. על פי צו נשיאות המועצה העליונה של דאגסטן, על שנים רבות של עשייה והישגים גבוהים בתחום התרבות, זכתה מוזול איזריילוב בתואר "עובדת התרבות הנכבדת של הרפובליקה של דאגסטן".

## ביוגרפיה
מוזול איזריילובה נולדה בדרבנט, דאגסטן, למשפחה מיהודי ההרים.

העניין שלה בתיאטרון החל בילדותה. לאחר סיום בית הספר, היא השתתפה לעיתים קרובות בהופעות עם משפחתה. היא נמשכה לדמויות חיוביות, אהבה לעצב תלבושות, ונהנתה להופיע מול חברים והורים.

בשנת 1972, בגיל שבע-עשרה, החלה מוזול איזריילוב לעבוד כשחקנית בתיאטרון ג'והורי. באותה תקופה ניהל את התיאטרון אברם אבדלימוב (1929–2004). היא שיתפה פעולה עם שחקני תיאטרון בעלי שם כמו ביקל מטטוב (1928–2013), אבשלום (שורי) נחשונוב (1925–1997), רזיל איליאגייב (1945–2016), רומן איזאייב (1940–2018), אווה שאלבר, ועוד רבים אחרים.

איזריילובה הופיעה בהפקות תיאטרון רבות, לעיתים קרובות בתפקידים ראשיים. במחזה הקומי של חיזגיל אבשלומוב, "**חאן והווזיר**", היא גילמה משרתת. ב"**מגדת העתידות**" (בג'והורי: **Дургуне фолчи**), היא שיחקה את "**Ostigras**". בהצגה של אוזייר חאג'יביוב, "**חמותה**" (בג'והורי: **Гайнана**), היא גילמה את הכלה, "**סבדה**". במחזה המבוסס על יצירתו של מיכאיל דדשב, "**מסורת כוזבת**" (בג'והורי: **Дургуне гIэдот**), היא שיחקה את האישה, "**אסנת**".

איזריילובה שיחקה גם בקומדיה המבוססת על מחזהו של יונו סמיונוב (1899–1961), "**חרטה על שלא למדתי**" (בג'והורי: **Пешмуни не хундеи**). היא השתתפה גם בהצגה של אירינה מיכאילובה, "**בואו נתחתן**" (בג'והורי: **Биё эвленмиш бошим**), שם גילמה את מנחת תוכנית הטלוויזיה, "**מומו חנוקאיבה**".

הופיעה עם התיאטרון באיזברבאש ובמחצ'קלה, וכן בקברדינו-בלקריה, נלצ'יק ובקירמיזי קסבה.

איזריילובה עבדה גם כעוזרת במאי בתיאטרון, שם לימדה שחקנים מתחילים קריאת טקסטים וסייעה בפיתוח יכולות משחק. הבמאי הראשי היה לב מנחימוב.

היא דוברת אזרית שוטפת ומבינה גם לזגיאן וטבסרנית.

בסביבות 2018, הפסיקה מוזול איזריילוב להופיע בתיאטרון ועזבה את דרבנט.

## לקריאה נוספת
* 

## פרסים
* עובד תרבות נכבד של רפובליקת דאגסטן

## קישורים חיצוניים
* מוזול איזריילובה: מקצוע אהוב

## הערות שוליים

קטגוריה:אנשים מדרבנט
קטגוריה:שחקניות תיאטרון סובייטיות
קטגוריה:שחקניות תיאטרון רוסיות
קטגוריה:שחקנים ובמאים של תיאטרון ג'והורי
קטגוריה:יהודי ההרים
קטגוריה:ילידי 1955
עונת 2025/2026 ביורוליג

**עונת 2025/2026 ביורוליג** היא העונה ה-69 של המפעל הראשון בחשיבותו בכדורסל האירופי, העונה ה-26 בשם "יורוליג" (לפני כן נקרא המפעל גביע אירופה לאלופות בכדורסל). זוהי העונה הראשונה בה משתתפות 20 קבוצות.

## מתכונת התחרות
בעונה זו התחרות התרחבה, ומשתתפות בה 20 קבוצות המתחרות בפורמט של ליגה בעלת שני סיבובים – כל קבוצה משחקת משחק בית ומשחק חוץ נגד כל הקבוצות (סה"כ 38 משחקים), כאשר בסיום העונה הסדירה שש הקבוצות המדורגות ראשונות יעפילו לשלב הפלייאוף, בעוד הקבוצות שיסיימו במקומות 7–10 יעפילו לשלב הפליי-אין, המדורגת במקום השביעי תארח את הקבוצה המדורגת שמינית כשהמנצחת תעפיל לפלייאוף, ואילו המפסידה תמודד על הכרטיס השמיני והאחרון מול המנצחת במשחק הנוסף בין הקבוצות ממקומות התשיעי והעשירי. בשלב הפלייאוף ישוחקו סדרות הטוב מ-5 בשיטת הצלבה של הראשונה נגד השמינית, שנייה נגד שביעית, שלישית-שישית ורביעית-חמישית. בסיום רבע הגמר יעפילו המנצחות לפיינל פור.

הפועל תל אביב העפילה לראשונה בתולדותיה למפעל, לאחר שזכתה ביורוקאפ לעונת .

ב-21 באוקטובר 2025 הכריזה הנהלת היורוליג על חזרתם של המשחקים הביתיים של מכבי תל אביב והפועל תל אביב לישראל החל מ-1 בדצמבר, בעקבות הפסקת האש במלחמת חרבות ברזל תחת תוכנית 21 הנקודות, והרגיעה במצב הביטחוני. עם זאת, בעקבות מבצע שאגת הארי חזרו משחקיהן של הקבוצות אל מחוץ לישראל, וכן דובאי העבירה את פעולתה לסרייבו שבבוסניה והרצגובינה.

## המשתתפות בתחרות

**קבוצות משויכות**

## שינויי מאמנים

## עונה סדירה

## פרסים

### מצטיין המחזור

#### עונה סדירה

### מצטיין החודש

## קישורים חיצוניים
* 

## הערות שוליים

קטגוריה:עונות בגביע אירופה לאלופות בכדורסל
קטגוריה:תחרויות כדורסל ב-2025
קטגוריה:תחרויות כדורסל ב-2026
קטגוריה:2025 באירופה
קטגוריה:2026 באירופה
Boys (שיר של הביטלס)

"**Boys**" (בעברית: "**בנים**") הוא שיר שנכתב על ידי לותר דיקסון ווס פארל. השיר הוקלט במקור על ידי השירלס ופורסם כבי-סייד של הסינגל שלהן "Will You Love Me Tomorrow" בנובמבר 1960. השיר הוקלט יותר משנתיים לאחר מכן על ידי ההביטלס ונכלל באלבום הבכורה שלהם בבריטניה, Please Please Me.

## הגרסה של השירלס
בשנת 1960, להקת הבנות האמריקאית השירלס הוציאה את "Boys" כבי-סייד של הסינגל "Will You Love Me Tomorrow".

## הגרסה של הביטלס

הגרסה של הביטלס הוקלטה באולפני אבי רוד ב-11 בפברואר 1963, בטייק אחד. זוהי הקלטת השירה המובילה הראשונה של רינגו סטאר עם הביטלס, וכקטע החמישי באלבום הראשון של הביטלס, Please Please Me, גרסה זו נושאת קווי דמיון רבים ללהיט של ריי צ'ארלס, "What'd I Say", במיוחד בפזמון. הלהקה כללה באלבום גם שיר נוסף של השירלס, "Baby It's You".

בריאיון לרולינג סטון באוקטובר 2005, פול מקרטני אמר: "רינגו תמיד נהג לבצע שיר בהופעה. אז היה לו את 'Boys'. זה היה קצת מביך כי זה הלך כך: 'I'm talking about boys - yeah, yeah - boys'. זה היה להיט של השירלס והן היו בנות ששרו אותו, אבל אף פעם לא חשבנו שאנחנו צריכים לקרוא לזה 'Girls', רק בגלל שרינגו היה בן. פשוט שרנו את זה כמו שהן שרו את זה ומעולם לא שקלנו שום השלכות".

"Boys" תמיד היה שיר "המתופף" של הביטלס בימי מועדון המערה שלהם פיט בסט שר אותו באותה תקופה וזה היה שיר "המתופף" העיקרי שלהם עד 1964. במקרה, סטאר שר את השיר גם בקטע הסולו שלו עם "רורי סטורם וההוריקנס", וסילה בלאק הייתה מצטרפת אליו לפעמים על הבמה וחלקה איתו את המיקרופון. בסט הוציא גרסה משלו לשיר ב-1965.

גרסת הופעה חיה של השיר נכללה באלבום ההופעה של הביטלס, The Beatles at the Hollywood Bowl, שיצא לראשונה בשנת 1977, ולאחר מכן יצא מחדש בשנת 2016 בשם "Live at the Hollywood Bowl".

ב-9 בפברואר 2014, רינגו ביצע את "Boys" כחלק מהפינאלה בספיישל 50 השנה של רשת CBS להופעתם הראשונה של הביטלס בהמופע של אד סאליבן. מאוחר יותר הוא ביצע אותו שוב, בעזרת להקת גרין דיי, בטקס הכנסתו להיכל התהילה של הרוק אנד רול.

### משתתפים
* רינגו סטאר - שירה, תופים
* ג'ון לנון - גיטרת קצב, קולות רקע
* פול מקרטני - גיטרת בס, קולות רקע
* ג'ורג' הריסון - גיטרה מובילה, קולות רקע

טכנאי קול: נורמן סמית'

הקרדיט למשתתפים לפי איאן מקדונלד.

## קישורים חיצוניים

## הערות שוליים

קטגוריה:שירי הביטלס
פח'רי תורכמאן

**פח'רי פהד מוסא** **תורכמאן** (בערבית: **فخري تركمان**; נולד ב-11 באפריל 1940) הוא פוליטיקאי פלסטיני שכיהן כשר הרווחה בממשלת הנייה הראשונה.

## ביוגרפיה
פח'רי נולד בכפר  שבמחוז חיפה ועבד בתחום החינוך כמורה ומנהל במספר בתי ספר באזור ג'נין, עד לפרישתו בשנת 1996. הוא מחזיק בתואר ראשון בפילוסופיה מאוניברסיטת דמשק ותואר שני בחינוך ואומנויות מאוניברסיטת א-נג'אח בשכם.

תורכמאן היה חבר בפת"ח עד סוף שנות השמונים.

תורכמאן נבחר כחבר במועצה המחוקקת בבחירות הכלליות ב־1996 מטעם פת"ח, אך הפסיד את מושבו בהתמודדותו כעצמאי נתמך חמאס בבחירות ב־2006.

עמד בראש ועדת חירום לשיקום מחנה הפליטים ג'נין לאחר הקרב בג'נין במבצע חומת מגן ב־2002.

עם הקמת ממשלת הנייה הראשונה מונה לשר הרווחה, תפקיד בו החזיק מ-27 במרץ 2006 עד להקמת ממשלת הנייה השנייה ב־17 במרץ 2007.

ביוני 2006 נעצר על ידי ישראל.

## הערות שוליים

קטגוריה:פוליטיקאים פלסטינים
קטגוריה:בוגרי אוניברסיטת דמשק
קטגוריה:שרי הרווחה של הרשות הפלסטינית
קטגוריה:בוגרי אוניברסיטת א-נג'אח
קטגוריה:פלסטינים שנולדו ב-1940
ג'מאל אל-ח'דרי

**ג'מאל נאג'י שחאדה אל-ח'דרי** (בערבית: **جمال الخضري**; נולד ב-1955) הוא פוליטיקאי פלסטיני שנבחר כחבר המועצה המחוקקת הפלסטינית ב-2006 כמועמד עצמאי מטעם מחוז עזה, וכיהן כשר התקשורת וטכנולוגיית המידע בממשלת הנייה הראשונה.

## ביוגרפיה
ג'מאל נולד בעזה ב-1955. הוא מחזיק בתואר ראשון בהנדסת חשמל אותו קיבל במצרים. הוא חבר באספה הכללית של התאחדות המהנדסים הפלסטינים, חבר במועצת המנהלים של איגוד המהנדסים בשנים 1990-1997, וסגן נשיא נבחר של איגוד המהנדסים לתקופה של שלוש שנים. כמו כן, היה חבר לשעבר במועצת המנהלים של מרכז הסחר הפלסטיני (PalTrade) במשך שנתיים.

אל-ח'דרי כיהן כיו"ר חבר הנאמנים של האוניברסיטה האסלאמית בעזה במשך ארבע עשרה שנים, ומאז הקמתה הוא יו"ר חבר הנאמנים של .

עם הקמת הממשלה הפלסטינית העשירית במרץ 2006, התמה לכהן כשר התקשורת וטכנולוגיית המידע תחת ראש הממשלה מטעם ארגון הטרור חמאס אסמאעיל הנייה, תפקיד ממנו התפטר ב-3.9 באותה שנה. ב-2007 מונה לעמוד בראש הוועדה העממית להתנגדות לסגר על רצועת עזה.

ג'מאל נשוי, ואב לחמישה ילדים.

## קישורים חיצוניים

## הערות שוליים

קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:פלסטינים שנולדו ב-1955
עונת 1948 בליגת העל הארגנטינאית

**עונת 1948 בליגת העל הארגנטינאית** הייתה העונה ה-57 של הליגה שמנוהלת על ידי התאחדות הכדורגל הארגנטינאית. במהלך העונה החלה שביתת השחקנים שדרשו שיפור תנאי העסקתם. כתוצאה מכך מהלך משחקי הליגה השתבש. בחלק מהמשחקים הופיעו כדורגלנים חובבים בלבד. בסופו של דבר השביתה הסתיימה אך רק חלק מדרישות כדורגלנים הושגו. מספר כדורגלנים בולטים לרבות אלפרדו די סטפנו עזבו את ארגנטינה.

בהתאם לתוצאות של עונת 1947 בליגת העל הארגנטינאית אתלטיקו אטלנטה עזבה את הליגה. חימנסיה לה פלאטה עלתה במקומה מליגת משנה.

משחקי הליגה החלו ב-18 באפריל והסתיימו ב-12 בדצמבר. הליגה כללה 16 קבוצות, מהם 14 מפרובינציית בואנוס איירס. משחקי הליגה כללו 30 סיבובים (כל הקבוצות נפגשו פעמיים). על ניצחון הוענקו 2 נקודות ועל תיקו נקודה בודדת. לאור שיבוש משחקי הליגה בזמן שביתת כדורגלנים הוחלט שאף קבוצה לא תרד לליגת משנה בסוף העונה. 

אינדפנדיינטה זכתה באליפות. זה היה התואר החמישי של הקבוצה.

בנג'מן סנטוס מרוסאריו סנטראל כבש 21 שערים וזכה בתואר מלך השערים.

## טבלת הליגה

## קישורים חיצוניים

* נתונים מפורטים מאתר rsssf
* תיאור התחרות

## הערות שוליים

קטגוריה:תחרויות כדורגל ב-1948
קטגוריה:עונות בליגת העל הארגנטינאית
עונת 1949 בליגת העל הארגנטינאית

**עונת 1949 בליגת העל הארגנטינאית** הייתה העונה ה-58 של הליגה שמנוהלת על ידי התאחדות הכדורגל הארגנטינאית.

בהתאם לתוצאות של עונת 1948 בליגת העל הארגנטינאית אף קבוצה לא עזבה את הליגה. זאת כהשלכה של שביתת כדורגלנים שהתרחשה במהלך העונה. אתלטיקו אטלנטה ופרו קאריל אואסטה עלו מליגת משנה. כתוצאה מכך מספר קבוצות בליגה עלה ל-18.

החל מסיבוב התשיעי של העונה על גב הכדורגלנים התווסף מספר שהיה חייב להיות בין 2 לבין 11.

משחקי הליגה החלו ב-24 באפריל והסתיימו ב-16 בפברואר 1950. הליגה כללה 18 קבוצות, מהם 16 מפרובינציית בואנוס איירס. משחקי הליגה כללו 34 סיבובים (כל הקבוצות נפגשו פעמיים). על ניצחון הוענקו 2 נקודות ועל תיקו נקודה בודדת. בסוף עונה קבוצות שסיימו אותה במקום ה-17–18 עזבו את הליגה. באותה תקופה לא היה נהוג לדרג את הקבוצות עם מספר זהה של נקודות בהתאם להפרש שערים. בהתאם לכך על המקום השני ועל המקומות האחרונות בוצעו משחקים נוספים. במהלך העונה הנהלת הליגה החליטה שבמידה ו"בוקה ג'וניורס" או "הורקן" יסיימו במקום האחרון הודתם מהליגה תבוטל.

ראסינג קלוב זכתה באליפות. זה היה התואר העשירי של הקבוצה.

הורקאן ולנוס סיימו את העונה בתחתית הטבלה. בין הקבוצות נערכו משחקי הישרדות בהם "הורקאן" ניצחה ונותרה בליגה.

חואן פצוטי מבאנפילד וליאמיל סימס מראסינג קלוב כבשו 26 שערים וזכו בתואר מלך השערים.

## טבלת הליגה

## קישורים חיצוניים

* נתונים מפורטים מאתר rsssf
* תיאור התחרות

קטגוריה:תחרויות כדורגל ב-1949
קטגוריה:עונות בליגת העל הארגנטינאית
עמית מזרחי

**עמית מזרחי** (נולדה ב־15 ביוני 2000) היא שחקנית ויוצרת תוכן ישראלית.

## ביוגרפיה
עמית נולדה, גדלה והתחנכה בכפר סבא. בנעוריה למדה במגמת תיאטרון בין השנים 2015–2018 בתיכון כצנלסון. בשנת 2019 התגייסה לצה"ל ושירתה בחיל התקשוב. לאחר שירותה הצבאי המשיכה ללימודי משחק במכון לי סטרסברג לתיאטרון ולקולנוע – לוס אנג'לס. דוברת עברית, ספרדית ואנגלית.

## קריירה
בשנת 2016 שיחקה בעונה החמישית של "הקלמרים" (HOT VOD Young) בתפקיד מעיין, ובאותה שנה השתתפה בפרסומת של משרד המדע והטכנולוגיה.

בשנת 2023 שיחקה את אורטל בסדרה "סובייצקה" (כאן 11), ובאותה שנה הופיעה על שער מגזין "זמנים מודרניים".

בשנת 2024 לוהקה לתפקיד ראשי בעונה השנייה של סדרת הקומדיה המצליחה "מלון הוטל" של כאן חינוכית בתור קווסטשן, לצד יניב פולישוק, אביעד בנטוב, גיא לואל, רוני הדר, דניס טל ועוד משפיעים ישראלים. העונה עלתה לשידור ביוני 2025.

בשנת 2025 השתתפה בתפקיד אורח בסרט ישראלי-אמריקאי "Going There".

עמית פעילה ברשתות החברתיות, בעיקר בטיקטוק. הובילה קמפיינים למותגים רבים, והיא הפרזנטורית הרשמית בישראל של מותג הטיפוח PAYOT Paris.

## הכשרה
בנעוריה למדה עמית במגמת תיאטרון בין השנים 2015–2018 בתיכון כצנלסון שבכפר סבא.

לאחר שירותה הצבאי בחיל התקשוב, השתתפה בסדנת משחק בבית הספר "Corazza" שבמדריד, ספרד.

בהמשך ביצעה מעבר ללוס אנג'לס, שם החלה ללמוד בבית הספר למשחק מכון לי סטרסברג לתיאטרון ולקולנוע.

בישראל למדה אצל מאי מיכאלי, והשתתפה בהכשרת שחקנים בשיטת צ'בק למשחק בהדרכת שחר רוזן.

## חיים אישיים
מאז 2015 בזוגיות עם גיא וילמובסקי. מתגוררת בלוס אנג'לס.

## פילמוגרפיה
### טלוויזיה

### קולנוע

## קישורים חיצוניים

* 
* 
* 
* 
* 
* 20 הטיקטוקרים האהובים ביותר בישראל לשנת 2023, באתר מאקו
* משפיעני הרשת הכי אהובים בטיקטוק ישראל 2024: התוצאות, באתר מאקו
* 
* מיכל ישראלי, טרנינג או שמלת ערב? עמית מזרחי יודעת לעשות גם וגם, באתר מאקו, 25 באוקטובר 2024
* אבי בר,  עמית מזרחי, השחקנית הצעירה וכוכבת הרשת המהפנטת,נבחרה לפרזנטורית של מותג הקוסמטיקה הצרפתי "PAYOT PARIS", באתר KIB, 13 במרץ 2025
* פרזנטורית PAYOT – Fashion-Israel
* מגזין יופי 75

## הערות שוליים

קטגוריה:בוגרות תיכון כצנלסון
קטגוריה:בוגרי תיכון כצנלסון
קטגוריה:שחקניות ישראליות
קטגוריה:שחקנים ישראלים
קטגוריה:ישראלים שנולדו ב-2000
קטגוריה:ישראליות שנולדו ב-2000